Xileriso lexi xi nghenisiwa loko ku endliwe xikombelo xa leswaku ku kokiwa rate leyi nga hundzukiku eka muholo/mali leyi amukeriwaku hi muhakeri wa muthelo. Kambe, xiyaxiya leswaku muthori u fanele ku nghenisa xikombelo lexi hi vito ra mutirhi.
Swileriso swi nga ka swi nga hundziseriwi eka van'wana , loko mutirhi a cince xiyimo xa yena xa ntirho, ku fanele ku endliwa xikombelo lexintshwa. Loko u ri na vathori vo tlula wun'we, ku fanele ku endliwa xikombelo xo hambana xa xileriso eka muthori na muthori.
Tikhopi ta mapapila ya ntirho, tikontraka ta ntirho na tidokumende tin'wana ta laveka leswaku ti ta kamberiwa no tiyisiwa hi swiyimo na swipimelo swa ntirho.
Xileriso xa tiphesente leti nga hundzukiku ti ta nyiketiwa eka nkarhi wo fikelela eka tin'hweti ta 12 na swona ti fanele ti tlhela ti pfuxetiwa ka ndzhaku.
Endla xitiyiso xa leswaku timhaka ta wena ta muthelo ti yime hi ndlela leyi faneleke loko u nga si endla xikombelo xa xileriso xa muthelo . SARS yi nga ka yi nga humesi xileriso xa muthelo loko u nga si nghenisa tifomo ta muthelo kumbe loko u nga si hakela timali ta muthelo.
nomboro ya wena ya ID na nomboro ya referense ya muthelo nomboro ya referense ya PAYE ya muthori wa wena.
Papila leri hlamuselaku xivangelo loko nomboro ya wena ya ID kumbe ya referense ya PAYE swi nga ri kona.
Nghenisa xikombelo xa wena xa xileriso xa tiphesente leti nga hundzukiku hi ku tiyela hi wena n'winyi eka hofisi ya rhavi ra SARS, hikuva mutirhi u fanele ku hlanganisa na xitatimende xa vuxokoxoko bya mali leyi amukeriwaku na ntirhiso-mali kumbe ti-ekspense.
Loko xikombelo xi amukeriwile hi va SARS, xitiyiso xa leswi xi ta rhumeriwa eka masiku yo hlayanyana. Kambe, xileriso xa ximfumo xa muthelo, xi nga teka nkarhi wa ku fikela eka mavhiki ya mune.